
Projektas  “Čia mano namai”
2026 m. 
      Bendruomenės centras „Girstupio slėnis“ savo veiklą  vykdo viename seniausių daugiabučių namų rajone – Kauno miesto Dainavos dalyje. Čia gyvena daug bendruomenės dėmesio ir pagalbos reikalingų vyresnio amžiaus socialiai pažeidžiamų žmonių, kurie  dėl vienišumo, sveikatos  ar kitų amžėjimo problemų gyvena socialinėje atskirtyje ir patiria dvasinį diskomfortą. 2026 m. projekte “Čia mano namai” bendruomenės centras planuoja veiklas, galinčias padėti jiems išeiti iš socialinės atskirties burbulo, pagerinti jų psichologinę būseną ir emocinę sveikatą.
 Projekto tikslinės grupės:  Vieniši,  dėl negalios ar amžiaus  socialinę atskirtį patiriantys asmenys, karo pabėgėliai iš Ukrainos, jų  šeimos, bendruomenės centro nariai.

     2026 m. projekte bus vykdomos šios veiklos: 
1. Informacinio raštingumo praktiniai mokymai „Kad neapgautų finansiniai  sukčiai ir nesuklaidintų priešiškų  šalių propaganda”.
     Bendruomenės centro nariams ir vietos gyventojams bus organizuoti praktiniai mokymai, kaip apsisaugoti nuo finansinių sukčių ir kaip atpažinti dezinformaciją. Renginys vyks lapkričio mėnesį  Kauno Vinco Kudirkos viešosios  bibliotekos Girstupio padalinyje, Kovo 11-osios 24.
2. Tikslinė kelionė į Sintautus ir į Kuršių Neriją paminėti Prano Vaičaičio ir Martyno Liudviko Rėzos jubiliejinius metus.
      Bendruomenės centro nariai,  vietos gyventojai, daugiausiai  socialinės rizikos asmenys, ukrainiečiai, vyks į 2 dienų kelionę, skirtą paminėti poeto, lietuvybės idėjų skleidėjo  Prano Vaičaičio ir lietuvių raštijos darbuotojo, filosofo Martyno Liudviko Rėzos jubiliejinius metus. Aplankys P. Vaičaičio gimtinę-muziejų  ir jo kapą Sintautų kapinėse bei   M. L. Rėzos paminklą Juodkrantėje ir ant Skirpsto kalno bei  smėliu užpustyto gimtojo Karvaičių kaimo vietą Kuršių Nerijoje. Susitiks su Sintautų bei Juodkrantės bendruomenėmis.  Susitikimo su Sintautų bendruomene metu pranešimą apie P. Vaičaičio, kaip poeto ir lietuvybės puoselėtojo reikšmę lietuvių kultūrai ir tautiniam atgimimui pristatys Sintautų  bendruomenės atstovas, susitikimo su Juodkrantės bendruomene metu pranešimą apie Martyno Liudviko Rėzos veiklos pamatinę reikšmę lietuvių raštijai, kultūrai ir tautinei savimonei pristatys Mažosios Lietuvos lietuvių visuomenės veikėjas Sigitas Šamborskis. Kelionės laikas – rugsėjo mėnuo. 
3. Emocinės dirbtuvės. Keramikos terapiniai užsiėmimai "Gerų emocijų karoliai“. Kūrybinių rezultatų aptarimas. 
       Kūrybinė išvyka į keramikos dirbtuves.  Dalyvaus  socialiai pažeidžiami asmenys. Keramikos terapiniai užsiėmimai vyks šalia Kauno esančiose dirbtuvėse.   Užsiėmimus praves profesionalus keramikas – edukatorius. Užsiėmimų  dalyviai gamins iš  baltojo molio papuošalus ar kitus aksesuarus, vyks kūrybinių rezultatų aptarimas, diskusija apie būdus ir galimybes patiems  pagerinti savo  emocinę sveikatą. Renginys vyks rugsėjo mėnesį.
4.  Ukrainos Nepriklausomybės dienos minėjimas, koncertas visuomenei. Dalyvaus VšĮ „Ukrainos širdis“ kolektyvas ir Kauno Juozo Naujalio muzikos gimnazijos moksleiviai.
	        Ukrainos Nepriklausomybės dienos minėjimae dalyvaus Lietuvoje gyvenančių ukrainiečių VšĮ
 „Ukrainos širdis” atlikėjai  ir Lietuvos atlikėjai. Renginys Kauno visuomenei. Renginio vieta – Lietuvos
 politinių kalinių  ir tremtinių  sąjungos Kauno skyriaus būstinė, Laisvės al. 39.  Renginio laikas -  spalio
 menuo.


	5.   Interaktyvi  paskaita su  Gailės  Garnelytės dokumentinio filmo „Sutikau žmogų“ peržiūra ir 
Artūro Morozovo knygos „Sutikau žmogų“ pristatymas. Lektorius - filmo pagrindinio vaidmens 
atlikėjas,  fotografas  Artūras Morozovas.

      Kauno miesto visuomenei bus surengta interaktyvi paskaita su režisierės Gailės Garnelytės filmo 
“Sutikau  žmogų”  peržiūra. Lektorius – žurnalistas,  dokumentinės fotografijos kūrėjas Artūras Morozovas.
 Taip pat vyks  Artūro Morozovo knygos „Sutikau žmogų“ pristatymas. Renginys vyks Lietuvos politinių 
kalinių ir tremtinių sąjungos Kauno skyriaus būstinėje, Laisvės al. 39.  Renginio laikas - spalio mėnuo.

6.   Edukacija ukrainiečių mokyklos „Herojus“  moksleiviams Kauno tvirtovės VII  forto muziejuje. 

      100 ukrainiečių moksleivių lankysis Kauno tvirtovės VII forto muziejuje, susipažins su Lietuvos carinės
 Rusijos  okupacijos  istoriniu  tarpsniu,  Kauno  gynybinių  įtvirtinimų – fortų  paskirtimi,  dalyvaus
 technologinėse edukacijose.

7.  Veiklos apibendrinimo popietė, trupmas koncertas

     Bendruomenės centro nariai, partneriai ir aktyvūs vietos bendruomenės atstovai aptars projekto
 rezultatus, ateinančių metų veiklos perspektyvas.  Bus surengtas nedidelis moksleivių koncertas. Renginys 
vyks gruodžio  mėnesį. 
 


Projektą finansuoja Lietuvos socialinės apsaugos ir darbo ministerija

